Okresná prokuratúra Senica 
Janka Kráľa 735, 905 45 Senica

Sp. zn. : Pv 363/12/2205	Senica, 8.1.2014
EEČ : 2-19-1-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry Senica zo dňa 30.8.2012, spisová značka Pv 363/12/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako matka maloletej XXXXX, nar. XXXXX, žiačky XXXXX, XXXXX XXXXX, v odbore XXXXX, nedbala o riadnu a pravidelnú dochádzku svojej dcéry do školy, hoci o nedostatkoch v jeho dochádzke vedela a bola o nich školou opakovane informovaná, v dôsledku čoho maloletá XXXXX v školskom roku 2011/2012 bez udania dôvodu a ospravedlnenia vymeškala 821 vyučovacích hodín. 

Uznesením prokurátora Okresnej prokuratúry Senica zo dňa 30.8.2012, spisová značka Pv 363/12/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
Uznesením prokurátorky Okresnej prokuratúry v Senici sp. zn. Pv 363/12 zo dňa 30.8.2012 bolo voči obvinenej XXXXX podľa § 216 odsek 1 Trestného poriadku podmienečne zastavené trestné stíhanie pre prečin ohrozovania mravnej výchovy mládeže podľa § 211 odsek 1 písmeno b/, odsek 3 písmeno a/ Trestného zákona, pričom jej bola určená skúšobná doba v trvaní 15 /pätnásť/ mesiacov, ktorá začala plynúť právoplatnosťou uznesenia o podmienečnom zastavení trestného stíhania, t. j. od 7.9.2012. 

          Po uplynutí skúšobnej doby som z jednotlivých správ zistila, že obv. XXXXX sa v skúšobnej dobe podmienečného zastavenia trestného stíhania nedopustila žiadneho protiprávneho konania. Podľa správy Obvodného úradu, odboru všeobecnej vnútornej správy Senica nebola prejednávaná pre priestupok a dobrú povesť požíva i v mieste bydliska. V odpise registra trestov nemá žiadny nový záznam.  

Z uvedeného je teda zrejmé, že obvinená XXXXX v skúšobnej dobe viedla riadny život a vyhovela uloženým podmienkam.

Vzhľadom k vyššie uvedeným skutočnostiam bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia 
prostredníctvom tunajšej prokuratúry ku Krajskej prokuratúre v Trnave. Sťažnosť má odkladný účinok.      

Mgr. Jaroslava Regásková
prokurátorka